1. **JEGYZŐKÖNYV**
2. Készült Nagykanizsa Megyei Jogú Város Közgyűlése **2025. április 25-én (péntek) 17.00 órakor** tartott **ünnepi** üléséről.
3. **Az ülés helye:** Medgyaszay Ház
4. Nagykanizsa, Sugár út 5.
   * + - 1. **Jelen vannak:** Horváth Jácint polgármester, Dr. Fodor Csaba alpolgármester, Dr. Tóth-Bagó Mónika alpolgármester, önkormányzati képviselők, kitüntetettek, meghívott vendégek

A rendezvényt a Farkas Ferenc Zene- és Aranymetszés Alapfokú Művészeti Iskola néptáncosainak műsora nyitotta, majd a jelenlévők elénekelték a Himnuszt.

Ezt követte Horváth Jácint polgármester köszöntője, amellyel hivatalosan is megkezdődött a Város Napi ünnepi közgyűlés.

Horváth Jácint polgármester rendhagyó módon megbízólevelet nyújtott át a közelmúltban megválasztott diákpolgármesternek, Herczeg Valternek. Ezek után átadta a 2025. év önkormányzati kitüntetéseit.

Nagykanizsa Megyei Jogú Város Közgyűlése határozatot hozott kitüntető címek adományozásáról, amelynek értelmében a közgyűlés:

A **Krátky István Zenei és Kulturális Egyesületnek** a kiemelkedő művészi és kultúraszervező munkája elismerésekénta **„Nagykanizsa Megyei Jogú Város Címere”** kitüntető címet adományozza.

**Csávás Csaba** szobrászművésznekNagykanizsa város hírnevének öregbítése, a népi hagyományok ápolása és tovább örökítése érdekében végzett tevékenysége elismeréséérta **„Nagykanizsa Megyei Jogú Város Címere”** kitüntető címet adományozza.

**Miszlai Ákos rendőr alezredesnek** Nagykanizsa város közlekedésbiztonságáért végzett magas színvonalú, eredményes munkájáért a **„Nagykanizsa Megyei Jogú Város Címere”** kitüntető címet adományozza.

**Szépligeti Ferencnek** a nagykanizsai Csónakázó-tó és környezete ökológiai helyreállításában végzett példamutató és önzetlen munkája elismeréséért a **„Nagykanizsa Megyei Jogú Város Címere”** kitüntető címet adományozza.

**Áfra Barnabás** ügyvezetőnek az NFV-Pannonia Cégcsoport vezetőjeként végzett elhivatott munkája elismerésekénta **„Nagykanizsa Megyei Jogú Város Címere”** kitüntető címet adományozza.

**Pápai József és Társa Bt.** részéreNagykanizsa gazdaságát és lakosságát szolgáló kiemelkedő gazdasági teljesítményéért **kis**- **és középvállalkozás** kategóriában „Az Év Vállalkozása” emlékplakettet adományozza.

A **NYUGAT Kft.** részéreNagykanizsa gazdaságát és lakosságát szolgáló kiemelkedő gazdasági teljesítményéért **kis- és középvállalkozás** kategóriában „Az Év Vállalkozása” emlékplakettet adományozza.

Az **N-ferrum Kft.** részére a kimagasló gazdasági teljesítménye elismeréseként **nagyvállalkozás** kategóriában „Az Év Vállalkozása” emlékplakettet adományozza.

**Rajkó Endrének** a nagykanizsai közigazgatásban végzett több évtizedes magas színvonalú, példamutató tevékenysége elismeréseként a **„Paizs Ferenc-díj”** kitüntető címet adományozza.

**Dr. Bárány László** osztályvezető főorvosnak a kórházban, a gasztroenterológia területén végzett több évtizedes áldozatos munkája elismeréseként a **„Szekeres József-díj”** kitüntető címet adományozza.

**Baráth Zoltán** nyugalmazottzenepedagógusnak a nagykanizsai zenei és művészeti oktatás hosszú távú fejlesztéséért, igényes közösségformáló tevékenységéért a „**Pro Urbe Nagykanizsa”** kitüntető címet adományozza.

**Kápolnás Zoltánnak** a Kiskanizsa városrész közösségéért végzett több évtizedes sportolói munkásságának elismeréseként a **„Pro Urbe Nagykanizsa”** kitüntető címet adományozza.

Az **NFV-Pannonia Cégcsoport** részéreaz elmúlt években végzett kiváló munkájáért, a fenntarthatóság iránti elkötelezettségéért, a város és térsége életében végzett példamutató kiállásáért a **„Pro Urbe Nagykanizsa”** kitüntető címet adományozza.

**Szakolczay Lajos** irodalomtörténésznek**,** a város szülöttjének, jelentős irodalomtörténeti munkássága elismeréseként a **„Nagykanizsa Megyei Jogú Város Díszpolgára”** kitüntető címet adományozza.

Szakolczay Lajos kitüntetett nem tudott rész venni az átadón, ezért fia Varga Benedek vette át a díját és tolmácsolta édesapja gondolatait.

**Technikai szünet (Kitüntettek fotózása)**

Záró programként a Frivolo Cello zenés műsorát tekinthették meg a jelenlévők.

Az ünnepi rendezvény a Szózat eléneklésével fejeződött be.

**A díszelőadás végén Horváth Jácint polgármester az ünnepi ülést 19.00 órakor bezárta.**

**Horváth Jácint Dr. Gyergyák Krisztina**

**polgármester jegyző**